paragraph_text: Delacroix je često slikao scene lova i borbe protiv životinja. Kao i mnogi drugi umjetnici romantičnog doba, bio je očaran orijentalnim i egzotičnim lokalitetima. Godine 1832. krenuo je na dugo putovanje u Maroko što je bila trajna inspiracija za njegov rad. U velikim, živopisnim slikama, lavovi, tigrovi i lovci na konjima bore se do smrti. No, Delacroix najvjerojatnije nikad nije vidio takve prizore, pa čak ni divlje životinje u svom prirodnom staništu. Umjesto toga, koristio je detaljne studije o životinjama u zoološkim vrtovima, te ljudima i materijalnoj kulturi Sjeverne Afrike da stvori svoje slike. mini|lijevo|300px|<center>Lov na lavove, 1860. – 61., ulje na platnu, 76,5 × 98,5 cm, Umjetnički institut u [[Chicago|Chicagu]] Dramatičnost, toliko tipična za romantizam, ovdje je nastala energičnim potezima kista i kontrastom komplementarnih boja: crvene i zelene, plave i narančaste, te svijetlih i tamnih mrlja. Na Lov na lavove, naslikan više od dvadeset godina nakon njegove ekspedicije u Maroko, također su utjecale slike lova majstora Petera Paula Rubensa iz 17. stoljeća, koji je također naslikao i Lov na lavove.